wannaphong/clean_thaiwikipedia huggingface dataset:
# หวอด
thumb|ลูกปลากัดเกาะติดกับหวอด
หวอด  คือ รังของปลาบางประเภท ที่มีลักษณะเป็นฟองอากาศลอยอยู่เหนือผิวน้ำ 

หวอด เกิดจากการที่มีปลาเพศผู้ใช้น้ำลายของตัวผสมรวมกับอากาศพ่นออกมาเป็นฟองอากาศมีลักษณะเป็นเม็ดกลม ๆ ใส จับตัวรวมกันเป็นกลุ่มหรือก้อนลอยอยู่เหนือผิวน้ำ โดยมักสร้างให้เกาะติดกับวัสดุต่าง ๆ ในน้ำ เช่น พืชน้ำชนิดต่าง ๆ เพื่อมิให้หวอดแตก หวอดถูกสร้างขึ้นมาเพื่อการขยายพันธุ์ ใช้เป็นรังของการวางไข่และเพาะฟักลูกปลา  

หวอด เมื่อถูกนำขึ้นมาจากน้ำสัมผัสกับอากาศจะไม่แตก ต่างกับฟองน้ำธรรมดา โดยปลาในวงศ์ปลากัด ปลากระดี่ (Osphronemidae) ขึ้นชื่ออย่างมากในการก่อหวอด เช่น ปลากัด (Betta spp.), ปลากระดี่ (Trichopodus spp.), ปลากริม (Trichopsis spp.) หรือปลากระดี่แคระ (Trichogaster spp.)  ซึ่งขนาดของหวอดและขนาดของกลุ่มก้อนหวอดจะใหญ่-เล็กต่างกันไปตามชนิดของปลา เช่น หวอดของปลากระดี่เม็ดจะเล็กกว่าของปลากัด แต่จะมีขนาดกลุ่มก้อนใหญ่กว่า 
หน้า 16 เกษตร, เสริมความสวยงามให้กระดี่มุก. "สัตว์สวย ป่างาม" โดย ทวีศักดิ์ ชัยเรืองยศ. เดลินิวส์ฉบับที่ 21,478: วันเสาร์ที่ 2 สิงหาคม พ.ศ. 2551 ขึ้น 1 ค่ำ เดือน 9 ปีชวด
หวอด เป็นสถานที่ ๆ ปลาเพศผู้จะอมไข่ที่ปลาเพศเมียปล่อยออกมา และได้ฉีดน้ำเชื้อปฏิสนธิแล้ว นำไปพ่นติดไว้ เพื่อให้ไข่ได้รับออกซิเจนและไม่จมน้ำซึ่งทำให้ไข่เสียได้ เมื่อลูกปลาฟักเป็นตัว ในระยะเริ่มแรกลูกปลาตัวจะเล็กมากและช่วยเหลือตัวเองไม่ได้ แม้กระทั่งว่ายน้ำ หวอดก็จะเป็นที่ ๆ ให้ลูกปลาเกาะติดเพื่อไม่ให้จมน้ำตายได้

นอกจากปลาในวงศ์ปลากัด ปลากระดี่แล้ว ปลาจำพวกอื่นที่ใกล้เคียงกันก็มีพฤติกรรมในการสร้างหวอดเช่นเดียวกัน เช่น ปลาหมอตาล หรือปลาจูบ ที่จัดอยู่ในวงศ์  Helostomatidae เป็นต้น

นอกจากนี้แล้วก็ยังมีปลาจำพวกอื่นที่ไม่ได้ใกล้เคียงกับปลาในวงศ์ปลากัด ปลากระดี่ หรือปลาหมอตาล ก็มีพฤติกรรมในการสร้างหวอดเช่นเดียวกัน แต่จะมีลักษณะแตกต่างกันออกไป ได้แก่ ปลาในวงศ์ปลาช่อน (Channidae), ปลาไหลไฟฟ้า ในวงศ์ Gymnotidae, ปลาแพะ ในวงศ์ Callichthyidae, ปลาซันฟิช ในวงศ์ปลากะพงปากกว้าง (Centrarchidae), ปลาหมอสี ในวงศ์ Cichlidae  เป็นต้น
# รองทรง
รองทรง คือ การตัดผมรอบๆ ตีนผมตั้งแต่ขมับข้างซ้ายลงไปจนถึงบริเวณท้ายทอยและขึ้นมายังขมับด้านขวา

  ดูเพิ่ม 
 ทรงนักเรียน
 สกินเฮด

 แหล่งข้อมูลอื่น
# สายฟีลิออฟสกายา
สายฟีลิออฟสกายา (,) หรือ สาย 4 เป็นเส้นทางของรถไฟใต้ดินมอสโก ในกรุงมอสโก เปิดให้บริการเป็นลำดับที่ 6 มีจำนวนสถานี 13 สถานี ระยะทาง 14.7 กิโลเมตร ส่วนใหญ่เป็นทางระดับดินและใต้ดิน

 การเชื่อมต่อ 
#เส้นทางสถานีที่เชื่อมต่อ1สายโซคอลนีเชสกายาAlexandrovsky Sad3สายอาร์บัตสโค-โปครอฟสกายาKiyevskaya, Alexandrovsky Sad, Kuntsevskaya5สายคอลเซวายาKiyevskaya8สายคาลีนินสกายาVystavochnaya
# สายซามอสคโวเรตสกายา
สายซามอสคโวเรตสกายา (,), ชื่อเดิม Gorkovsko-Zamoskvoretskaya  (สาย 2) เป็นเส้นทางรถไฟใต้ดินมอสโกสายที่ 2 เปิดใช้งานในปี ค.ศ. 1938 มีจำนวน 21 สถานี ระยะทาง  ในแนวเหนือ-ใต้ การเดินทางตลอดเส้นทาง ใช้เวลา 55 นาที คิดเป็นความเร็วเฉลี่ย  ส่วนใหญ่ของเส้นทางเป็นทางใต้ดิน และลอดใต้แม่น้ำมอสสกาวา

 การเชื่อมต่อการเดินทางกับเส้นทางอื่น 
#เส้นทางเชื่อมต่อที่สถานี20px|alt=1|1สายโซคอลนีเชสกายาTeatralnaya20px|alt=3|3สายอาร์บัตสโค-โปครอฟสกายาTeatralnaya20px|alt=5|5สายคอลเซวายาBelorusskaya และ Paveletskaya20px|alt=6|6สายคาลุชสโค-ริชสกายาNovokuznetskaya20px|alt=7|7สายตากันสโค-ครัสโนเปรสเนนสกายาTverskaya20px|alt=8|8สายคาลีนินสกายาNovokuznetskaya20px|alt=9|9สายเซียร์ปูคอฟสโค-ตีมีเรียเซฟสกายาTverskaya20px|alt=10|10สายลูย์บลินสโค-ดมีตรอฟสกายาZyablikovo20px|alt=11|11สายคาคอฟสกายาKashirskaya
# สายอาร์บัตสโค-โปครอฟสกายา
สายอาร์บัตสโค-โปครอฟสกายา (,) (สาย 3) เป็นหนึ่งในเส้นทางของรถไฟใต้ดินมอสโก กรุงมอสโก ประเทศรัสเซีย มีจำนวน 22 สถานี ระยะทาง  ทำให้เป็นเส้นทางที่ยาวที่สุดในปัจจุบัน เส้นทางส่วนใหญ่เป็นทางใต้ดิน

 การเชื่อมต่อกับเส้นทางอื่น 
#เส้นทางเชื่อมต่อที่สถานี1สายโซคอลนีเชสกายาArbatskaya2สายซามอสคโวเรตสกายาPloshchad Revolyutsii4สายฟีลิออฟสกายาArbatskaya, Kiyevskaya และ Kuntsevskaya5สายคอลเซวายาKurskaya, Kiyevskaya9สายเซียร์ปูคอฟสโค-ตีมีเรียเซฟสกายาArbatskaya10สายลูย์บลินสโค-ดมีตรอฟสกายาKurskaya8สายคาลีนินสกายาPark Pobedy
# สายคอลเซวายา
สายคอลเซวายา (, สายวงกลม,), (สาย 5) เป็นเส้นทางของรถไฟใต้ดินมอสโก กรุงมอสโก ก่อสร้างตั้งแต่ปี ค.ศ. 1950-1954 แนวเส้นทางเป็นเส้นทางวงกลม จึงมีผู้โดยสารมาก และเชื่อมต่อกับเส้นทางอื่น ๆ ได้มากขึ้นด้วย สถานีส่วนใหญ่บนเส้นทางมักมีสถาปัตยกรรมสวยงาม เช่น สถานี Komsomolskaya, Novoslobodskaya และ Kievskaya
# เทศบาลตำบลโนนสูง (จังหวัดนครราชสีมา)
เทศบาลตำบลโนนสูง เป็นเทศบาลแห่งหนึ่งในอำเภอโนนสูง จังหวัดนครราชสีมา

 ประวัติ 

 พ.ศ. 2475 หลังจากเปลี่ยนแปลงการปกครอง รัฐบาลได้จัดตั้งเทศบาลขึ้นเพื่อให้สอดคล้องกับการปกครองระบอบประชาธิปไตยทุกจังหวัด ในจังหวัดนครราชสีมา ทางราชการมีความประสงค์จะจัดตั้งเทศบาลเมืองขึ้นที่อำเภอบัวใหญ่ แต่ในระยะนั้นได้เกิดอัคคีภัยครั้งใหญ่ขึ้นที่อำเภอบัวใหญ่ จึงไม่สามารถจัดตั้งเทศบาลเมืองที่อำเภอบัวใหญ่ได้ ทางราชการจึงได้พิจารณาเห็นว่าอำเภอโนนสูงมีชุมชนหนาแน่น ซึ่งเรียกกันว่าอำเภอกลาง จึงได้มีพระราชกฤษฎีกายกฐานะตำบลโนนสูงทั้งตำบลขึ้นเป็น เทศบาลตำบลโนนสูง (อาณาเขตครอบคลุมตำบลหลุมข้าวและตำบลธารประสาทในปัจจุบัน)
 วันที่ 14 มีนาคม พ.ศ. 2480 โดยขุนเกษมสิมารักษ์ เป็นนายกเทศมนตรีคนแรก มีเนื้อที่ทั้งหมด 83.63 ตารางกิโลเมตร โดยได้อาศัยสโมสรข้าราชการอำเภอโนนสูง (หลังเดิมรื้อแล้ว) เป็นที่ทำงาน ต่อมาจึงได้สร้างอาคารไม้ชั้นเดียวขึ้นในพื้นที่ของเทศบาลเอง (อาคารหลังเดิม) เมื่อ พ.ศ. 2484 
 พ.ศ. 2512 เป็นเวลา 38 ปี ตัวอาคารสำนักงานหลังเดิมผุพังและทรุด ไม่สามรถจะปรับปรุงแก้ไข ให้แข็งแรงและสง่างามได้ จึงได้ขอกู้เงิน ก.ส.ท. จำนวน 650,000 บาท 
 พ.ศ. 2513 จึงได้รับอนุมัติเมื่อปี พ.ศ. 2513 และเทศบาลได้ตั้งงบประมาณสมทบอีก 60,000 บาท ซึ่งได้ทำการก่อสร้างเป็นอาคารตึก 2 ชั้น หลังคาทรงไทยตามแบบแปลนของกรมโยธาธิการ 
 พ.ศ. 2514 อาคารหลังดังกล่าวจึงแล้วเสร็จ ซึ่งก็คือ อาคารสำนักงานหลังปัจจุบัน

 ที่ตั้งและอาณาเขต 

 ที่ตั้ง 
เทศบาลตำบลโนนสูง ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 36 กิโลเมตร 

 อาณาเขต 

 ทิศเหนือ ติดต่อกับ องค์การบริหารส่วนตำบลลำคอหงส์
 ทิศใต้ ติดต่อกับ เทศบาลตำบลใหม่
 ทิศตะวันออก ติดต่อกับ องค์การบริหารส่วนตำบลหลุมข้าว
 ทิศตะวันตก ติดต่อกับ เทศบาลตำบลด่านคล้า

 สถานการศึกษาในเขตเทศบาล 
 สังกัดเทศบาลตำบลโนนสูง 
 โรงเรียนเทศบาล 1 (รัฐราษฎร์สงเคราะห์)
 โรงเรียนเทศบาล 2 (รัฐราษฎร์บำรุง)
 โรงเรียนเทศบาล 3 (รัฐราษฎร์พัฒนา)

 สังกัดอื่นๆ 
 โรงเรียนโนนสูงศรีธานี
 โรงเรียนจุ้ยฮั้ววิทยา
 โรงเรียนพิทักษ์ภูเบนทร์
 โรงเรียนศรีบันฑิตวิทยา 

 ประชากร 
จำนวนประชากร ณ มกราคม พ.ศ. 2557
จำนวนทั้งสิ้น 9,868 คน แยกเป็นชาย 4,760 คน หญิง 5,108 คนhttp://stat.dopa.go.th/stat/statnew/upstat_m.php สถิติจำนวนประชากรและบ้าน

 ศาสนา 
มีจำนวนวัด 4 วัด
 วัดโนนแต้ว
 วัดบัว
 วัดใหม่สุนทร
 วัดโนนหมัน
# สถานีรถไฟท่าอากาศยานฟูกูโอกะ
thumb|ป้ายสถานี
สถานีรถไฟท่าอากาศยานฟูกูโอกะ  เป็นสถานีรถไฟใต้ดินนครฟูกูโอกะ ในสายคูโก ตั้งอยู่ภายในท่าอากาศยานฟูกูโอกะ เมืองฟูกูโอกะ จังหวัดฟูกูโอกะ เกาะคีวชู ประเทศญี่ปุ่น สัญลักษณ์ประจำสถานีคือรูปเครื่องบินสีน้ำเงินและก้อนเมฆ

 ประวัติ 
สถานีรถไฟท่าอากาศยานฟูกูโอกะ เปิดให้บริการวันที่ 3 มีนาคม ค.ศ. 1993   

 รูปแบบสถานี 
สถานีรถไฟท่าอากาศยานฟูกูโอกะ มีชานชาลาตั้งอยู่บนชั้นที่ 2 ของสถานี

 สถานที่สำคัญใกล้เคียง 
 ท่าอากาศยานฟูกูโอกะ
 สถานีขนส่งผู้โดยสาร
 สวนฮิงาชิฮิราโอะ

 สถานีใกล้เคียง
# สายคาลีนินสกายา
สายคาลีนินสกายา (,) (สาย 8) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเพียงเส้นทางเดียวในระบบที่ถูกแบ่งเป็นสองส่วน มิได้เชื่อมต่อกัน แต่ในอนาคตมีโครงการที่จะเชื่อม 2 ส่วนเข้าด้วยกัน
# สายตากันสโค-ครัสโนเปรสเนนสกายา
สายตากันสโค-ครัสโนเปรสเนนสกายา (,) (สาย 7) เป็นเส้นทางของรถไฟใต้ดินมอสโก กรุงมอสโก ประเทศรัสเซีย เป็นเส้นทางที่มีผู้โดยสารมากที่สุด ก่อสร้างระหว่างปี ค.ศ. 1966-1975 และสร้างส่วนต่อขยายในปี ค.ศ. 2013 มีจำนวน 21 สถานี ผู้โดยสาร 1,370,200 คนต่อวัน
# สายคาลุชสโค-ริชสกายา
สายคาลุชสโค-ริชสกายา,) (สายสีส้ม, สาย 6). เป็นเส้นทางหนึ่งของรถไฟใต้ดินมอสโก โดยครั้งแรกเปิดใช้งานแบบแยกเส้นทางเป็น 2 ส่วน และรวมเส้นทางในปี ค.ศ. 1971 เป็นเส้นทางที่มีผู้โดยสารมากที่สุด เป็นอันดับที่ 3 ในระบบ คือ 1.015 ล้านคนต่อวัน มีระยะทาง  เวลาเดินทาง 56 นาที สีบนแผนที่ใช้สีส้ม
# สายลูย์บลินสโค-ดมีตรอฟสกายา
สายลูย์บลินสโค-ดมีตรอฟสกายา (,) (สาย 10) เป็นหนึ่งในเส้นทางของรถไฟใต้ดินมอสโก เปิดให้บริการครั้งแรกในปี ค.ศ. 1995 ในปัจจุบันมีระยะทาง 24.7 กิโลเมตร จำนวน 17 สถานี
# สายคาคอฟสกายา
สายคาคอฟสกายา (,) (สาย 11) เป็นเส้นทางรถไฟใต้ดินมอสโก เปิดให้บริการในปี ค.ศ. 1969 เป็นเส้นทางที่มีระยะทางสั้นที่สุดในระบบ เพียง  และมีเพียง 3 สถานีเท่านั้น
# สายเซียร์ปูคอฟสโค-ตีมีเรียเซฟสกายา
สายเซียร์ปูคอฟสโค-ตีมีเรียเซฟสกายา (, , สาย 9) หรือเรียกกันว่า สายสีเทา  เป็นเส้นทางรถไฟใต้ดินมอสโก เปิดให้บริการในปี ค.ศ. 1983 ปัจจุบันมีระยะทาง 41.5 กิโลเมตร ทำให้เป็นเส้นทางที่ยาวเป็นอันดับสองในระบบ และเป็นอุโมงค์รถไฟฟ้าที่ยาวที่สุดเป็นอันดับ 4 ของโลก รองจากรถไฟใต้ดินกว่างโจว สาย 3 รถไฟใต้ดินปักกิ่ง สาย 10 และ รถไฟใต้ดินโซล สาย 5 เส้นทางนี้มีจำนวน 25 สถานี
# สายบูตอฟสกายา
สายบูตอฟสกายา (,) เป็นเส้นทางหนึ่งของรถไฟใต้ดินมอสโก มีระยะทาง  เปิดให้บริการวันที่ 27 ธันวาคม ค.ศ. 2003 เป็นเส้นทางที่เปิดให้บริการล่าสุด นอกจากนี้ ยังเป็นเส้นทางเดียวในระบบที่ถูกจัดให้อยู่ในกลุ่ม "ไลท์เมโทร"
# กุ้งเสียบ
กุ้งเสียบ เป็นการถนอมอาหารของภาคใต้ โดยนำกุ้งทั้งเปลือกมาเสียบไม้เรียงกันทาเกลือ นำมาปิ้งไฟอ่อน ๆ 
หรือรมควันจนแห้ง นำไปทำอาหารได้หลายชนิด เช่นน้ำพริกกุ้งเสียบสุทัศน์ ศุกลรัตนเมธีและอติพจน์ ศรีสุคนธ์. หรอยอย่างแรง. กทม: ตู้กับข้าว 2557. หรือใช้แทนกุ้งแห้ง กุ้งเสียบที่มีชื่อเสียงในหลายจังหวัด เช่น ภูเก็ต นครศรีธรรมราช พังงา พัทลุง สงขลา
# กงฟีเป็ด
กงฟีเป็ด (,) เป็นอาหารฝรั่งเศสประเภทกงฟี ซึ่งเป็นการดองเนื้อสัตว์หั่นเป็นชิ้นไว้ในน้ำมันจากสัตว์ชนิดนั้น ๆ ในการทำกงฟีเป็ดจะนำส่วนน่องเป็ดมาหมักกับน้ำมันมะกอก เกลือ กระเทียม ใบกระวาน ไทม์ จูนิเปอร์เบอร์รี และผักชีฝรั่ง จากนั้นนำไปแช่ในมันเป็ดละลายแล้วอบให้สุก (76 – 135 องศาเซลเซียส/170 – 275 องศาฟาเรนไฮด์)  เก็บน่องเป็ดที่เย็นแล้วในภาชนะ ราดด้วยน้ำมันเป็ดให้ท่วม เก็บในตู้เย็นได้ 3-6 เดือน ถ้าบรรจุกระป๋องจะเก็บได้หลายปี เมื่อจะรับประทานอีก จึงตักน่องเป็ดมาอบให้เหลืองกรอบ เกลือจะเป็นตัวช่วยในการรักษาสภาพของเนื้อเป็ด น้ำมันที่เหลือนำไปใช้ปรุงอาหารได้
# เอรินะ อิกูตะ
เอรินะ อิกูตะ (, เกิดวันที่ 7 กรกฎาคม ค.ศ. 1997) เป็นนักร้องหญิงชาวญี่ปุ่น เธอเป็นสมาชิกรุ่นที่ 9 และเป็นหัวหน้าของมอร์นิงมูซูเมะ

 ประวัติการทำงาน 
ก่อนที่อิกูตะจะเข้าร่วมเป็นสมาชิกในเฮลโล! โปรเจกต์นั้น เธอเคยเป็นนางแบบมาก่อน ซึ่งสังกัดอยู่ในเอลิแกนท์โปรโมชั่น (Elegent Promotion) หลังจากนั้นเธอก็ได้เข้ามาเป็นหนึ่งในสมาชิกรุ่นที่ 9 ของวงไอดอลมอร์นิงมูซูเมะ พร้อมกับ ริโฮะ ซายาชิ, คานง ซูซูกิ และอดีตสมาชิกเฮลโล! โปรเค็งชูเซย์ มิซูกิ ฟูกูมูระ ในวันที่ 2 มกราคม 2011 ซึ่งทั้งหมดได้เปิดตัวอย่างเป็นทางการครั้งแรก คอนเสิร์ตประจำฤดูหนาวของเฮลโล! โปรเจกต์ และได้ร่วมแสดงคอนเสิร์ตพร้อมกับสมาชิกมอร์นิงมูซูเมะเป็นครั้งแรก ด้วยเพลง "โอโซระงะอิซึมาเดโมะยูนะมิราอิเดะอาเระ!" (青空がいつまでも続くような未来であれ!) และเพลง "โทโมะ" (友)ข่าวการประกาศเพิ่มสมาชิกในกลุ่ม. เว็บไซต์ Anime News Network. วันที่ 26 สิงหาคม พ.ศ. 2552. (http://www.animenewsnetwork.com/). 

ในปี 2014 อิกูตะได้รับตำแหน่งรองหัวหน้าร่วมกับฮารูนะ อีกูโบะ สมาชิกรุ่นที่ 10 หลังจากที่สมาชิกรุ่นที่ 6 ซายูมิ มิจิชิเงะ สำเร็จการศึกษาจากมอร์นิงมูซูเมะ และมิซูกิ ฟูกูมูระ เพื่อนร่วมรุ่นของอิกูตะได้รับแหน่งหัวหน้าของมอร์นิงมูซูเมะ

เมื่อวันที่ 25 พฤศจิกายน 2023 มีการประกาศในช่วงท้ายของทัวร์คอนเสิร์ต "มอร์นิงมูซูเมะ'23 อากิ "เนเวอร์เอนดิงไชน์โชว์" ว่าอิกูตะจะได้รับตำแหน่งเป็นหัวหน้าคนใหม่ของกลุ่ม ในขณะที่สมาชิกรุ่นที่ 10 อายูมิ อิชิดะ จะยังคงเป็นรองหัวหน้าเหมือนเดิม ส่วนสมาชิกรุ่นที่ 11 ซากูระ โอดะ จะเป็นรองหัวหน้าคนใหม่ร่วมกับอิชิดะ ซึ่งจะมีผลหลังจากคอนเสิร์ตสำเร็จการศึกษาของฟูกูมูระ"ホールラストと新体制について。生田衣梨奈" (in japanese). Morning Musume Qki Official Blog. 2023-11-25.

ผลงาน
ผลงานที่อิกูตะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ

 สมุดรวมภาพถ่าย 
 [2016.10.22] Erina
 [2018.01.20] if

 การปรากฏตัว 

 ภาพยนตร์ 
ชื่อเรื่องชื่อภาษาญี่ปุ่น/อังกฤษวันที่เข้าฉายแชร์เฮ้าส์シェアハウス/Sharehouse พ.ศ. 2553
 ละครโทรทัศน์ 
ชื่อเรื่องชื่อภาษาญี่ปุ่น/อังกฤษช่วงเวลาที่ออกอากาศชูกากุ โจชิ กากุเอ็น数学♥女子学園/S?gaku Joshi Gakuen11 ม.ค. 2555 - 28 มี.ค. 2555

 ละครเวที 
ชื่อเรื่องชื่อภาษาญี่ปุ่น/อังกฤษช่วงเวลาที่แสดงรีบอร์น อิโนะชิโนะ ออดิชั่นリボーン～命のオーディション～/Reborn ~Inochi no Audition~8 ต.ค. 2554 - 17 ต.ค. 2554สเตซี่ โชวโจไซซัสสุคาเงกิステーシーズ 少女再殺歌劇/Stacey's Shoujo Saisatsu Kageki6 มิ.ย. 2555 - 12 มิ.ย. 2555

 รายการโทรทัศน์ 
ชื่อรายการชื่อภาษาญี่ปุ่น/อังกฤษช่วงเวลาที่ปรากฏตัวเฮลโล โปร! ไทม์ハロプロ！Time/Hello Pro! Timeพ.ศ. 2554บิโจกาคุ美女学/Bijo Gakuพ.ศ. 2554โอฮา สตาร์おはスタ/Oha Star พ.ศ. 2554 - พ.ศ. 2555เฮลโล! ซาโตยามะ ไลฟ์ハロー! SATOYAMA ライフ/Hello! SATOYAMA Lifeพ.ศ. 2555 - พ.ศ. 2556เดอะ เกิร์ลส ไลฟ์The Girls Liveพ.ศ. 2557 - ปัจจุบัน

 รายการทางอินเทอร์เน็ต 
ชื่อรายการชื่อภาษาญี่ปุ่น/อังกฤษช่วงเวลาที่ปรากฏตัวยูสตรีมมุซุเมะUstreaMusumeพ.ศ. 2554มิจิชิเงะ ซายูมิ โนะ "โมเบะคิมัสสุเตะนานิ??"Michishige Sayumi no "Mobekimasutte Nani??" พ.ศ. 2554เฮลโล! โปรเจ็กต์ สเตชันハロ！ステ/Hello! Project Stationพ.ศ. 2555 - ปัจจุบัน

 รายการทางวิทยุ 
ชื่อรายการชื่อภาษาญี่ปุ่น/อังกฤษช่วงเวลาที่ออกอากาศมอร์นิงมุซุเมะ โนะ มอร์นิงโจกากุอิน ~โฮวกะโกะมีตติ้ง~モーニング娘。のモーニング女学院～放課後ミーティング～พ.ศ. 2555 - ปัจจุบัน
# เที่ยวบินระทึก ยึดเหนือฟ้า
เที่ยวบินระทึก ยึดเหนือฟ้า  เป็นภาพยนตร์แอ็คชั่นสัญชาติอเมริกันฝรั่งเศสที่เตรียมจัดฉาย ค.ศ. 2014 เลียม นีสัน, จูเลียน มัวร์, มิเชล ด็อคเคอรี, แอนสัน เมาธ์, ลูปิตา เอนยองโก และสกูต แม็กแนรี กำกับโดยเคาเม โกลเลต-เซอร์รา นี่เป็นภาพยนตร์เรื่องแรกที่สร้างโดยยูนิเวอร์แซลพิกเจอร์สร่วมกับซิลเวอร์พิกเจอร์สหลังจากที่เคยร่วมงานกับวอร์เนอร์บราเธอร์ส เมื่อความสัมพันธ์อันยาวนานได้สิ้นสุดลง

 เนื้อเรื่องย่อ 
ภาพยนตร์ได้นำเสนอเหตุการณ์ที่เกิดขึ้นในเที่ยวบินระหว่างประเทศจากนิวยอร์กสู่ลอนดอน โดยในระหว่างการบินนั้น ตำรวจอากาศสหรัฐ บิล มาร์ก (นำแสดงโดยเลียม นีสัน) ได้รับข้อความขู่หลายครั้ง โดยได้ระบุว่าบรรดาผู้โดยสารจะถูกสังหารในทุก 20 นาที เว้นแต่จะได้ทำการโอนเงิน 150 ล้านดอลลาร์เข้าบัญชีธนาคารลับ เมื่อได้มีการพบบัญชีที่อยู่ในชื่อของมาร์ก รวมถึงได้มีการพบระเบิดลูกหนึ่งบนเครื่องบิน เขาก็ได้ถูกกล่าวหาว่าเป็นสลัดอากาศในเวลาต่อมา

 นักแสดงนำ 
 เลียม นีสัน รับบทเป็น บิล มาร์ก
 จูเลียน มัวร์ รับบทเป็น เจ็น ซัมเมอร์ส
 มิเชล ด็อคเคอรี รับบทเป็น แนนซี
 เนท ปาร์คเกอร์ รับบทเป็น แซค ไวท์
 ไลนัส โรช รับบทเป็น กัปตันเดวิด แมกมิลเลน
 สกูต แม็กแนรี รับบทเป็น ทอม โบเวน
 โครีย์ สโตล รับบทเป็น ออสติน
 ลูปิตา เอนยองโก รับบทเป็น เกว็น
 แอนสัน เมาธ์ รับบทเป็น แจ็ค แฮมมอนด์
 บาร์ พาลี รับบทเป็น ไอริส มาเรียนเน
 โอมาร์ เมตวอลลี รับบทเป็น ดร.ฟาฮิม นาเซอร์
 เชีย วิกแฮม รับบทเป็น เอเยนต์ มาเรนนิค
 ควินน์ แมคโคลแกน รับบทเป็น เบคก้า

 การถ่ายทำ 
ภาพยนตร์ชุดนี้เริ่มถ่ายทำเมื่อวันที่ 1 พฤศจิกายน ค.ศ. 2012 ที่ยอร์กสตูดิโอในแมสเพธ ควีนส์ นครนิวยอร์ก และที่ท่าอากาศยานนานาชาติจอห์น เอฟ. เคนเนดี ในวันที่ 7 ธันวาคม ค.ศ. 2012 กับที่ท่าอากาศยานลองไอส์แลนด์แมคอาร์เธอร์"Action Thriller to be Filmed at MacArthur Airport". ภาพยนตร์ชุดนี้ถ่ายทำเสร็จสมบูรณ์เมื่อวันที่ 29 มกราคม ค.ศ. 2013
# เขตร้อน
เขตร้อน  เป็นบริเวณของโลกที่อยู่รอบเขตเส้นศูนย์สูตร จำกัดด้วยเส้นทรอปิกออฟแคนเซอร์ในซีกโลกเหนือ ที่ละติจูด 23° 26′ 16″ (หรือ 23.4378°) เหนือ และทรอปิกออฟแคปริคอร์นในซีกโลกใต้ ที่ละติจูด 23° 26′ 16″ (หรือ 23.4378°) ใต้ ละติจูดนี้ใกล้เคียงกับความเอียงของแกนโลก เขตร้อนรวมทุกพื้นที่บนโลกซึ่งดวงอาทิตย์ถึงจุดใต้แสงอาทิตย์ (:en:subsolar point) คือ จุดที่ดวงอาทิตย์อยู่ตรงเหนือศีรษะพอดี อย่างน้อยครั้งหนึ่งในปีสุริยคติ ยกตัวอย่างเช่น เอเชียใต้,อเมริกาใต้ เเละ เเอฟฟริกาใต้
# สร้อยสน อุไรศรี
สร้อยสน อุไรศรี เกิดวัน 9 เมษายน พ.ศ. 2521  จำได้สินางเอกเด็กชื่อ สร้อยสน อุไรศรี  แทบทุกเรื่อง เรื่องย่อหนังไทยในอดีต ด.ช.บอย เนติลักษณ์ ด.ญ.สร้อยสน อุไรศรี จากภาพยนตร์โทรทัศน์ "สิงหไกรภพ" ภาพจากหนังสือปี 2526. ดาราเด็ก หนังไทยในอดีต. นักแสดง เกิดที่จังหวัดกรุงเทพฯ

 การศึกษา 
 อนุบาล 1-3 โรงเรียนอนุบาลโชคชัย
 ประถมศึกษาและมัธยมศึกษา โรงเรียนเซนต์ฟรังซีสซาเวียร์คอนแวนต์ 
 ละครโทรทัศน์ 
 2531 อีสา (ช่อง 7)

 ภาพยนตร์โทรทัศน์ 
 2526 สิงหไกรภพ
# ปลากระดี่อินเดีย
ปลากระดี่อินเดีย เป็นสกุลของปลาน้ำจืดขนาดเล็ก ในวงศ์ Ostoglossidae ใช้ชื่อสกุลว่า Trichogaster (เดิมใช้ Colisa)

มีรูปร่างโดยรวมคล้ายกับปลาในสกุล Trichopodus หรือปลากระดี่ ที่พบในภูมิภาคเอเชียอาคเนย์ แต่ทว่ามีขนาดที่เล็กกว่า ครีบทุกครีบสั้น มีสีสันตามลำตัวที่หลากหลายและสวยสดใส ในบางชนิดที่มีลายบั้ง ๆ สีแดงสดสลับกับสีน้ำเงิน มีครีบท้องมีก้านครีบเดี่ยวยื่นออกมาเป็นเส้นยาว ครีบหลังมีก้านครีบเดี่ยว 12-19 ก้าน และก้านครีบแขนง 7-14 ก้าน ครีบก้นมีก้านครีบเดี่ยว 15-20 ก้าน และก้านครีบแขนง 11-20 ก้าน ครีบหางปลายเว้าเล็กน้อยหนังสือ สาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8

มีขนาดโดยเฉลี่ยราว 6 เซนติเมตร พบใหญ่ที่สุดได้ 12 เซนติเมตร พบทั้งหมด 4 ชนิดFishbase.orgได้แก่

T. chuna
T. fasciata
T. labiosa
T. lalia

ทั้งหมดแพร่กระจายพันธุ์ในอนุทวีปอินเดียไปจนถึงพม่า นิยมเลี้ยงกันเป็นปลาสวยงาม เป็นปลากระดี่ที่ถือว่านิสัยไม่ก้าวร้าวเท่าปลากระดี่สกุล Trichopodus ชอบอยู่รวมกันเป็นฝูง ปลาตัวผู้มีสีสันสดสวยกว่าตัวเมียอย่างเห็นได้ชัด แต่เมื่อผสมพันธุ์วางไข่ ตัวผู้จะเป็นฝ่ายดูแลไข่จนกว่าจะฟักเป็นตัว และอาจทำร้ายตัวเมียจนถึงแก่ตายได้ และหลังผสมพันธุ์แล้วปลาตัวเมียมักจะตาย โดยไข่จะมีขนาดเล็กมากปลากระดี่แคระ
# ป็อปคอร์น (เพลง)
ป็อปคอร์น (Popcorn) เป็นเพลงบรรเลงอิเล็กทรอนิกส์ป็อป แต่งโดยเกอร์ชอน คิงสลีย์ นักดนตรีอิเล็กทรอนิกส์ชาวเยอรมันในปี ค.ศ. 1969 อยู่ในอัลบัม Music to Moog By (1969) ของคิงสลีย์ เป็นเพลงแรกๆ ที่สร้างขึ้นด้วยเครื่องสังเคราะห์เสียงของโม้ก กลายเป็นเพลงที่เป็นเอกลักษณ์ของดนตรีอิเล็กทรอนิกส์ในปลายทศวรรษ 1960 ถึงต้นทศวรรษ 1980

คิงสลีย์บันทึกเสียงเพลงนี้ที่ห้องอัดของออดิโอฟิเดลิตีเรเคิดส์ในนิวยอร์ก เดิมผู้แต่งไม่ได้ตั้งชื่อให้กับทำนองเพลง แต่ได้ชื่อมาจากช่างเทคนิคคนหนึ่ง โดย "ป็อป" มาจากคำว่า ดนตรีป็อป และ "คอร์น" หมายถึง ศิลปะแบบคิช (kitsch)Documentary, interview with Kingsley  และมาจากทำนองเพลงที่คล้ายกับเสียงการแตกตัวของข้าวโพดคั่ว

เพลงนี้ประสบความสำเร็จจากฉบับบันทึกเสียงในปี ค.ศ. 1972 โดยฮอตบัทเทอร์ ขึ้นถึงอันดับหนึ่งในออสเตรเลีย เยอรมนี ฝรั่งเศส สวิตเซอร์แลนด์ เป็นซิงเกิลดนตรีอิเล็กทรอนิกส์เพลงแรกๆ ที่ประสบความสำเร็จในสหรัฐอเมริกา ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา! ซิงเกิลขึ้นถึงอันดับหนึ่งในเบลเยียม นิวซีแลนด์ สเปน และประสบความสำเร็จอย่างสูงในฝรั่งเศส
# ออลล์ไอนีดวอสเดอะเรน
ออลล์ไอนีดวอสเดอะเรน  เป็นเพลงของ เอลวิส เพรสลีย์ ที่แต่งโดย ซิด เวย์น และเบ็น ไวย์สแมน บันทึกเสียงในวันที่ 2 ตุลาคม ค.ศ. 1967 ที่ RCA's Nashville Studios เป็นจุดเด่นภาพยนตร์เรื่องของเขาในปี ค.ศ. 1968 Stay Away, Joe ในภาพยนตร์ฉบับเอลวิสได้กล่าวถึงในตอนท้ายและสุนัขหอนอยู่เบื้องหลัง
# เซลฟี
เซลฟี  เป็นการถ่ายภาพตัวเองแบบหนึ่ง เป็นคำนิยมซึ่งหมายถึงการถ่ายรูปตัวเองด้วยกล้องดิจิทัล หรือกล้องโทรศัพท์มือถือ อาจถ่ายด้วยมือหรือใช้ไม้เซลฟี แล้วเผยแพร่ลงบนบริการเครือข่ายสังคม เช่น เฟซบุ๊ก อินสตาแกรม และทวิตเตอร์ ภาพถ่ายเซลฟีมักดูดีเกินจริงและดูไม่เป็นทางการ ภาพถ่ายเซลฟีมักถ่ายจากการถือกล้องและยื่นแขนไปจนสุด หรือยื่นไปทางกระจก มากกว่าการใช้อุปกรณ์เซลฟ์ไทม์เมอร์ บางทีอาจมีการใช้ไม้เซลฟีเพื่อมุมมองที่กว้างขึ้น

 ประวัติ 

รอเบิร์ต คอร์เนเลียส ผู้ริเริ่มการถ่ายภาพชาวอเมริกันถ่ายภาพของตนเองโดยใช้กระบวนการดาแกโรไทป์ ในค.ศ. 1839 นับเป็นรูปถ่ายบุคคลรูปแรกๆ ด้วยความช้าของกระบวนการทำให้เขาสามารถเปิดเลนส์ วิ่งไปอยู่ในเฟรมภาพเป็นเวลาหนึ่งนาทีหรือมากกว่านั้น จากนั้นกลับมาปิดฝาเลนส์ เขาเขียนด้านหลังรูปว่า "รูปถ่ายแสงรูปแรกที่เคยมีมา ค.ศ. 1839."

การเปิดตัวของโกดักบราวนี (Kodak Brownie) ซึ่งเป็นกล้องขนาดพกพา ในค.ศ. 1900 ทำให้การถ่ายภาพเหมือนตนเองเป็นที่นิยมมากขึ้น โดยปกติจะมีการใช้กระจกและตั้งกล้องไว้บนวัตถุใกล้ ๆ หรือบนขาตั้งกล้อง ขณะอายุ 13 ปี แกรนด์ดัชเชสอะนัสตาซียา นีคะลายีฟนา แห่งรัสเซีย เป็นหนึ่งในวัยรุ่นคนแรก ๆ ที่ถ่ายรูปตนเองโดยใช้กระจกเพื่อส่งไปให้เพื่อนในค.ศ. 1914 เธอเขียนบนจดหมายที่แนบไปกับรูปถ่ายว่า "ฉันถ่ายรูปนี้ด้วยตัวเองขณะกำลังมองกระจก มันยากมากเพราะมือฉันสั่น"

การถ่ายรูปเหมือนตนเองรุ่นเริงในช่วงคริสต์ทศวรรษ 1970 เมื่อ Instant Camera ซึ่งเป็นเป็นกล้องที่สามารถอัดและล้างรูปได้ทันทีหลังจากถ่ายเสร็จถูกคิดค้นขึ้น และทำให้มือใหม่สามารถเรียนรู้การถ่ายภาพได้ โดยสามารถเห็นรูปที่ตนถ่ายได้ทันที เป็นธรรมดาที่สิ่งปฏิบัติเหล่านี้จะถูกถ่ายทอดเมื่อกล้องดิจิทัลมาแทนที่กล้องฟิล์ม
คำว่า เซลฟี นั้น พบว่าใช้ครั้งแรกเมื่อวันที่ 13 กันยายน ค.ศ. 2002 บนพื้นที่อภิปรายออนไลน์ของออสเตรเลีย นาธาน โฮป โพสบน 'Dr Karl Self-Serve Science Forum' ว่า

อืม กำลังเมาในงานวันเกิดปีที่ 21 ของเพื่อน ขณะกำลังเดินฉันสะดุด เอาริมฝีปากลงก่อน (โดยมีฟันหน้าตามมาติด ๆ) ฉันมีรูขนาดประมาณ 1 เซนติเมตรทะลุลิมฝีปากล่างของฉัน และขอโทษที่รูปไม่ชัด มันคือการถ่ายเซลฟี่

พจนานุกรมของออกซ์ฟอร์ด (Oxford Dictionaries) ได้จัดไว้เป็นคำศัพท์แห่งปี 2013 (Word of the Year 2013) โดยระบุว่าเป็นคำที่เริ่มมาจากชาวออสเตรเลีย
# สปีดเดมอน (เพลง)
สปีดเดมอน  เป็นเพลงป็อป ของนักร้องชาวอเมริกัน ไมเคิล แจ็กสัน จากสตูดิโออัลบั้มที่ 11 แบด เพลงที่แต่งและร่วมผลิตโดยแจ็คสันกับควินซี โจนส์ วางจำหน่ายเมื่อวันที่ 12 ตุลาคม ค.ศ. 1989 ในรูปแบบซิงเกิลเชิงพาณิชย์สำหรับทั้งอัลบั้มและภาพยนตร์ในปี ค.ศ. 1988 เรื่อง มูนวอคเกอร์ ดิ้นมหัศจรรย์ เพลงนี้ได้รับการชื่นชมจากนักวิจารณ์ร่วมสมัย
# บุกคนโท
บุกคนโท  เป็นพืชล้มลุกในวงศ์ Araceae มีหัวใต้ดิน หัวโตเต็มที่ขนาดใหญ่ กลมแบน ใบเดี่ยว ก้านใบทรงกระบอก แข็งแรง มีผิวด่างหรือมีแต้มสีสดใส ผิวเรียบหรือหยาบแผ่นใบแบ่งเป็นสามส่วน แต่ละส่วนแตกเป็นหลายแฉก ดอกออกเป็นช่อเดียวหนา มีกาบหุ้มขนาดใหญ่ ผลมีเนื้อ 1-3 เมล็ด กลมหรือกลมยาว สีแดงสด ผลด้านบนสุกก่อน หัวสีน้ำตาลเข้ม เนื้อสีเหลือง ไม่แตกเหง้า ก้านใบผิวเรียบ สีเขียวหรือเขียวอมน้ำตาล หรือสีเขียวแกมเทา ด้านในสีม่วงหรือสีน้ำตาล จุดประสีน้ำตาลหรือสีเขียว แต่ละช่อมีผลถึง 1,000 ผล
thumbnail|left|รอยด่างบนลำต้นของบุกคนโท
พบมากในหมู่เกาะอันดามัน พม่า ภาคเหนือของไทย ไปจนถึงอินโดนีเซีย หัวนำมาล้างน้ำและต้มหลายๆครั้งให้หมดสารพิษ จากนั้นนำมารับประทานได้ ใบอ่อนและผลใช้เป็นผักได้ ในฟิลิปปินส์และอินเดียใช้เป็นอาหารสัตว์ บุกชนิดนี้มีแมนแนนในหัวมาก หัวมีกลิ่นเหม็นฉุนเพราะมีผลึกแคลเซียมออกซาเลตและอัลคาลอยด์
# โรเบิร์ต โม้ก
โรเบิร์ต อาร์เทอร์ "บ็อบ" โม้ก (Moog ออกเสียงว่า /ˈmoʊɡ/ MOHG) เป็นวิศวกรไฟฟ้าชาวอเมริกัน ผู้ก่อตั้งบริษัทโม้กมิวสิก เป็นนักประดิษฐ์ที่เป็นที่รู้จักในฐานะผู้ออกแบบเครื่องสังเคราะห์เสียงโม้ก ที่ใช้ในงานดนตรีอิเล็กทรอนิกส์

โม้กเป็นชาวนครนิวยอร์ก จบสาขาฟิสิกส์จากควีนสคอลเลจ มหาวิทยาลัยแห่งนิวยอร์ก จบวิศวกรรมไฟฟ้าจากมหาวิทยาลัยโคลัมเบีย และปริญญาเอกวิศวกรรมฟิสิกส์จากมหาวิทยาลัยคอร์เนล โม้กเป็นผู้ประดิษฐ์เครื่องสังเคราะห์เสียงขนาดเล็ก การเคลื่อนย้ายสะดวก ราคาปานกลาง ชื่อรุ่น มินิโม้ก ขึ้นในปี ค.ศ. 1971 และได้รับความนิยม  โม้กได้พัฒนาเครื่องสังเคราะห์เสียงรุ่นใหม่ร่วมกับนักดนตรีหลายคน เช่น เวนดี คาร์ลอส คีท อีเมอร์สัน (วงอีเมอร์สัน, เลค แอนด์ พาล์มเมอร์) ริก เวกแมน เกอร์ชอน คิงสลีย์  อย่างใกล้ชิด The Origins of the Synthesizer: An Interview with Dr. Robert Moog ทำให้เกิดกระแสดนตรีอิเล็กทรอนิกส์อย่างกว้างขวาง
# เฟือง
(หมายเหตุ: เฟืองเล็กหมุนเร็วกว่าเฟืองใหญ่ แต่จะมีแรงหมุนน้อยกว่า, และสังเกตว่าบริเวณขอบของทั้งสองเฟืองจะมีความเร็วเชิงเส้นเท่ากัน)
เฟือง  เป็นชิ้นส่วนเครื่องกลที่มีรูปร่างเป็นจานแบนรูปวงกลม ตรงขอบมีลักษณะเป็นแฉก (เรียกว่าฟันเฟือง)
ซึ่งสามารถนำไปประกบกับเฟืองอีกตัวหนึ่ง ทำให้เมื่อเฟืองตัวแรกหมุน เฟืองตัวที่สองจะหมุนในทิศทางตรงกันข้าม
นะครับเกิดเป็นระบบส่งกำลังขึ้น โดยความเร็วรอบของเฟืองที่สองจะขึ้นกับอัตราส่วนจำนวนฟันเฟืองของตัวแรกเทียบกับตัวที่สอง
ซึ่งอัตราส่วนนี้สามารถปรับให้เกิดเป็นความได้เปรียบเชิงกลได้ จึงถือเป็นเครื่องกลอย่างง่ายชนิดหนึ่งนั้นเอง

ด้วยคุณลักษณะนี้ เฟือง สามารถนำมาใช้ส่งผ่านแรงหมุน ปรับความเร็ว, แรงหมุน และทิศทางการหมุนในเครื่องจักรได้
โดยระบบเฟืองหรือระบบส่งกำลังนี้ มีความสามารถคล้ายคลึงกับระบบสายพาน
แต่จะดีกว่าตรงที่ระบบเฟืองจะไม่สูญเสียพลังงานไปกับการยืดหดและการลื่นไถลของสายพาน
 แหล่งข้อมูลอื่น
# เอริค พาร์ทาลู
เอริค พาร์ทาลู เป็นนักฟุตบอลชาว ประเทศออสเตรเลีย ปัจจุบันเล่นให้กับ เบงกาลูรู ในอินเดียนซูเปอร์ลีกhttp://theworldgame.sbs.com.au/news/1182604/Muangthong-claims-Paartalu-signature
# แอ็กเซิล เอฟ
แอ็กเซิล เอฟ  เป็นเพลงบรรเลงอิเล็กทรอนิกส์ประกอบภาพยนตร์เรื่อง Beverly Hills Cop ในปี ค.ศ. 1984 แต่งและบรรเลงโดย แฮโรลด์ ฟอลเทอร์มายเออร์ นักแต่งเพลงชาวอเมริกัน เพลงนี้วางจำหน่ายเป็นซิงเกิลในปี ค.ศ. 1995 และกลายเป็นเพลงฮิต ขึ้นถึงอันดับหนึ่งชาร์ตซิงเกิลในหลายประเทศ

ชื่อเพลง แอ็กเซิล เอฟ มาจากชื่อตัวละคร "แอ็กเซิล โฟลีย์" (Axel Foley) ตัวเอกของภาพยนตร์ Beverly Hills Cop และภาคต่ออีก 2 ภาคที่รับบทโดยเอ็ดดี้ เมอร์ฟี  เมื่อวางจำหน่ายซิงเกิลในปี 1995 ได้ขึ้นถึงอันดับ 2 ชาร์ตซิงเกิลแห่งสหราชอาณาจักร และอันดับ 3 บิลบอร์ดฮ็อต 100  ขึ้นถึงอันดับหนึ่งในไอร์แลนด์และเนเธอร์แลนด์  

ต่อมาในปี ค.ศ. 2005 เพลงนี้ได้รับการบันทึกเสียงและรีมิกซ์ใหม่โดยเครซีฟร็อก และได้รับความนิยมจากการจำหน่ายเป็นเสียงริงโทนโดยเครือข่ายจัมบา!  ซิงเกิลนี้ขึ้นถึงอันดับหนึ่งทั้งในสหราชอาณาจักร ออสเตรเลีย ไอร์แลนด์ เบลเยียม เดนมาร์ก ฝรั่งเศส นิวซีแลนด์ นอร์เวย์ ยูเครน สเปน และสวีเดน  จากความสำเร็จของซิงเกิลนี้ ทำให้ได้ชื่ออีกชื่อหนึ่งว่า  "Crazy Frog song"
 
อ้างอิง

แหล่งข้อมูลอื่น
 The 8bitpeoples "Axel F"  A freely downloadable compilation of various artists' interpretations of "Axel F." Released under Creative Commons license.
 The official Crazy Frog Axel F website
 Press release, including sound clips
# กึ่งเขตร้อน
กึ่งเขตร้อน  คือ เขตทางภูมิศาสตร์และภูมิอากาศซึ่งบอกได้คร่าว ๆ ว่าตั้งอยู่ระหว่างเส้นละติจูดเขตร้อน (ทรอปิกออฟแคนเซอร์และทรอปิกออฟแคปริคอร์น) และเส้นขนานที่ 38 ในซีกโลกเหนือและใต้ ภูมิอากาศแบบกึ่งเขตร้อนสามารถพบได้ในที่สูงในเขตร้อน เช่น ตลอดที่ราบสูงเม็กซิโกและในประเทศเวียดนามและประเทศไต้หวัน การจัดประเภทภูมิอากาศออกเป็นหกประเภทใช้คำดังกล่าวเพื่อช่วยนิยามหมวดอุณหภูมิและหยาดน้ำฟ้าต่าง ๆ ของโลก ในเขตอบอุ่น แปดเดือนแต่ละปีมีอุณหภูมิเฉลี่ยมากกว่าหรือเท่ากับ 10 °C (50.0 °F) โดยเดือนที่มีอุณหภูมิต่ำสุดมีอุณหภูมิระหว่าง 2 ถึง 13 °C (35.6 ถึง 55.4 °F)